Crescătorii de vaci și-au construit propria fabrică de lapte / Fonduri europene de peste 2,6 milioane de euro / "Mergem și le luăm laptele de la poartă. Oferim un preț decent"
Crescătorii de vaci din rasa Bălțată Românească au construit o fabrică de lapte de la zero. Investiția a fost posibilă cu ajutorul fondurilor europene, iar de curând, unitatea de procesare a laptelui a început livrarea produselor către magazine locale și sectorul HORECA, anunță Agrointel.
Fabrica de lapte și-a început recent activitatea în Târgu Secuiesc, județul Covasna, la finalul a șase ani de planificări și investiții.
"Ajutăm membrii asociației să își valorifice producția, mergem și le luăm laptele de la poartă. Oferim un preț decent și deocamdată suntem nevoiți să ne ajutăm între noi și să avem suficient lapte cât putem să producem la o capacitate maximă", a explicat Adrian Rotariu, directorul general al Kezdi Lacto Coop, în cadrul unui interviu difuzat în emisiunea Agrostrategia de pe TVR 1, în rubrica "Fermierii României".
Construcția și dotarea fabricii s-au făcut cu ajutorul fondurilor europene accesate prin Agenția pentru Finanţarea Investiţiilor Rurale, care a asigurat proiectului 2,1 milioane de euro, și încă aproape 500.000 de euro a reprezentat contribuția fermierilor la proiectul AFIR. Investiția totală, însă, a depășit cu mult suma de 2,6 milioane de euro.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank